# **TÖÖLEPING NR \_\_\_\_\_\_\_\_\_**

Sõlmitud … …………….. 20….. a.

**………………………………………** (edaspidi tööandja; registrikood ……, asukoht ……..), keda esindab ….………… alusel ……………….., ja **.....……..........………........**, (edaspidi arst-resident; isikukood …….., elukoht ………..) sõlmisid käesoleva töölepingu alljärgnevatel tingimustel:

### I. Töölepingu tähtaeg

1. Arst-resident asub tööle ……….. 20... a.

2. Tööleping on sõlmitud tähtajaliselt kuni …...…......... a töölepingu seaduse § 9 lõike 1 ja Tartu Ülikooli seaduse paragrahvi 7 lõike 5 alusel.

3. Pidevat tööstaaži tööandja juures arvutatakse alates …...…......... a.

## **II. Töö sisu**

4. Arst-resident asub tööle ………………

5. Töö tegemise koht on ……..

6. Arst-resident töötab 1,0/0,5 koormusega.

7. Arst-residendi tööülesanneteks on:

7.1. praktiline arstitöö residentuuri baasasutuses vastavalt residentuuri eriala programmile ja individuaalsele õpingukavale ning juhendaja antud tööülesannete täitmine;

7.2. osalemine seminaridel, koosolekutel, kliinilistel konverentsidel ja haigusjuhtude analüüsil residentuuri baasasutuses;

7.3. iseseisev töö ettevalmistuseks seminarideks, ettekanneteks, arvestusteks ja eksamiteks.

8. Tööülesandeid annab ja nende täitmist kontrollib arst-residendi juhendaja .....................................

9. Arst-residendi tööülesannete täitmiseks on nõutav, et isik on arvatud arstiõppele või hambaarstiõppele järgnevasse residentuuri.

### III. Tööaeg

10. Arst-residendi tööaja kestus on 40/20 tundi nädalas summeeritud tööaja arvestuse alusel ………. kuulise arvestusperioodi jooksul, millest kuni 8/4 tundi on ette nähtud iseseisvaks õppeks ja teadustööks. Arst-resident töötab vahetustega igakuiselt koostatava tööajakava (graafiku) alusel, mille järgi võib tööaeg langeda ka ööajale (kell 22.00 kuni 6.00) ning rahvus- ja riigipühale. Tööajakava tehakse arst-residendile teatavaks hiljemalt …….. kalendripäeva enne tööajakava kehtima hakkamist.

*või*

*10. Arst-residendi tööaja kestus on 8/4 tundi päevas ja 40/20 tundi nädalas tööaja päevaviisilise arvestuse alusel, millest kuni 8/4 tundi nädalas on ette nähtud iseseisvaks õppeks ja teadustööks.*

### IV. Töötasu

11. Arst-residendi põhipalk on ….. eurot kuus, mis kaetakse riigieelarvest Sotsiaalministeeriumi eelarve kaudu.

12. Tööandja maksab arst-residendi töötasult sotsiaalmaksu sotsiaalmaksuseaduses sätestatud suuruses ja töötuskindlustusmakse töötuskindlustuse seaduses sätestatud suuruses. Tööandja peab arst-residendi töötasult kinni üksikisiku tulumaksu tulumaksuseaduses sätestatud suuruses, tööstuskindlustusmakse töötuskindlustuse seaduses sätestatud suuruses ja, kui arst-resident on liitunud kohustusliku pensionikindlustusega, kohustusliku kogumispensioni makse kogumispensionide seaduses sätestatud suuruses.

13. Töötasu kantakse üle arst-residendi poolt osutatud arvelduskontole töösisekorraeeskirjas näidatud töötasu maksmise ajal.

*või*

*13. Töötasu makstakse kord kuus ….. kuupäevaks arst-residendi poolt osutatud arvelduskontole.*

*või*

*13. Töötasu makstakse üks kord kuus hiljemalt kuu viimasel tööpäeval sama kuu eest arst-residendi poolt osutatud arvelduskontole.*

14. Tööandja kohustub maksma arst-residendile töötasu residentuuriprogrammis või individuaalses õpingukavas ettenähtud töökoormuse ületamise või väljaspool residentuuriprogrammi või individuaalset õpingukava olevate tööülesannete täitmise eest.

### V. Puhkus

15. Arst-residendi põhipuhkuse kestus on 28 kalendripäeva.

### VI. Erikokkulepped

16. Arst-resident kohustub lisaks tööandja kehtestatud töökorraldusreeglitele ja töökeskkonda ning tööohutust reguleerivatele reeglitele hoidma nii töötamise ajal kui ka pärast töölepingu lõppemist saladuses konfidentsiaalset informatsiooni, millega ta oma tööülesannete täitmisel või muul viisil kokku puutub, kui seadus ei sätesta teisiti. Konfidentsiaalseks informatsiooniks on tööandja dokumentide sisu, töötajate isiku- ja palgaandmed, patsientide isikut ja terviseseisundit puudutavad andmed ning asutusesiseseks kasutamiseks tunnistatud informatsioon töökorralduse ning tööandjat puudutavate läbirääkimiste ja arutelude kohta ning muu informatsioon, mille saladuses hoidmiseks on tööandjal äratuntav õigustatud huvi.

17. Tööandja on kohustatud lubama arst-residendi osalema individuaalses õpingukavas ettenähtud õppe- ja teadustööle ning valmistuma kavakohaselt eksamiteks ja arvestusteks.

18. Juhul, kui arst-residendi töötamise tingimused käesolevas lepingus sätestatud töökohal ei vasta residentuuri eriala programmis ettenähtule, on arst-resident ja tööandja nõus arst-residendi üleviimisega teise residentuuri baasasutusse.

### VII. Lõppsätted

19. Käesolevas töölepingus sätestamata küsimustes juhinduvad mõlemad pooled Eesti Vabariigi õigusaktidest, tööandja töösisekorrareeglitest ja muudest tööandja poolt kehtestatud dokumentidest ja korraldustest ning vastavalt kollektiivlepingu seadusele kollektiivlepingu tingimustest.

20. Enne tööleasumist on arst-residendile tutvustatud ….......…..… töösisekorraeeskirja ning sissejuhatavat töötervishoiu, tööohutuse ja tuleohutuse juhendit.

21. Käesoleva töölepingu tingimuste muutmine vormistatakse kirjalikult töölepingu lisana.

22. Töölepingu ülesütlemise etteteatamise tähtajad on sätestatud töölepingu seaduse §-des 96 kuni 98.

23. Käesoleva töölepingu juurde kuulub:

23.1. arst-residendi individuaalne õpingukava;

23.2. residentuuri eriala programm.

24. Käesolev tööleping on koostatud kahes võrdset juriidilist jõudu omavas eksemplaris, üks kummalegi osapoolele.

Tööandja esindaja \_\_\_\_\_\_\_\_\_\_\_\_\_\_\_\_ Arst-resident \_\_\_\_\_\_\_\_\_\_\_\_\_\_\_\_\_\_\_\_

(allkiri) (allkiri, kuupäev)